recursal/SuperWikiNEXT-32B huggingface dataset:
*Flere aviser har eller har hatt navnet Dagen*

*Dagen* fra den 24. juni 1830.
***Dagen*** var en dansk avis som kom ut i perioden 1803–1843. 

Avisen ble grunnlagt av boktrykkeren og forleggeren Klaus Henrik Seidelin. Han var idømt livsvarig sensur ifølge Trykkefrihetsforordningen av 1799 på grunn av tidligere utgivelser, men han kunne fremdeles fungere som utgiver. På grunn av hans senere gode oppførsel lyktes det ham også å få tillatelse til å bringe utenlandske politiske nyheter i avisen, noe få av datidens aviser hadde lov til. Ved hans død i 1811 gikk avisprivilegiene over til enken som i desember 1812 overdro dem til boktrykkersvennene og brødrene Peter og Niels Rostock. Fra 1817 innehadde søsteren Birgitte Møller og enkefru Rostock privilegiet. I perioden 1824–1841 ble avisen utgitt av krigsassessor August Rostock. Med støtte fra Christian VIII drev redaktøren Fribert avisen fra 1842, men han flyktet i 1843 på grunn av gjeld og avisen gikk inn.

Blant avisens skribenter var Tivolis grunnlegger Georg Carstensen, filosofen Frederik Christian Sibbern og Ove Thomsen.

Avisen hadde på sitt høyeste (1835) 3 900 abonnenter og var allerede fra 1820-årene Danmarks største avis.

Fra 6. september 1839 kom det ut en egen utgave *Søndagen* til avisen, noe som fortsatte til 1843.

Redaktører
----------

* Klaus Henrik Seidelin 1803-1811 (senere hjulpet av stesønnen J.A. Schønberg)
* Knud Lyne Rahbek 6. april 1811–1814
* Brødrene Rostock 1. juli 1814 – 1816
* Prof. dr. phil Niels Hofman Sevel Bloch 11. mars 1816 – 1817
* Justisråd Didrich Didrichsen 13. september 1817 – 1821
* Prof. Frederik Thaarup 18. februar 1822–1835
* Thomas Overskou 1. januar 1836–1838
* Thorleifur Guðmundsson Repp 1. juni 1838 – november 1838
* Frederik Christian Hillerup Desember 1838
* Adolph Engelbert Boye 1839
* Tyge Alexander Becker 1. januar 1840 – juli 1840
* Hans Peter Christian Hansen (kalt «Comet») 15. juni 1840 – desember 1840
* Lars Jc. Fribert 1. januar 1841 – 1843

Referanser
----------

1. ↑  *De Danske Aviser*, s. 138.

Kilder
------

* Jette D. Sølling & Niels Thomsen, *De Danske Aviser 1634-1989* bind 1, Odense Universitetsforlag, 1988, s. 135-138. ISBN 87-7492-664-0.

  

Portal: Danmark
**Kastrup Glasværk** var et dansk glassverk i Kastrup på Amager ved København. 

Verket ble anlagt i 1847 av overstallmester Christian Conrad Sophus Danneskiold-Samsøe (1800–1886), sønn av Holmegaard Glasværks grunnlegger, Johanne Henriette Danneskiold-Samsøe. Han hadde arvet morens firma, og ønsket å bygge et glassverk ut til havet for å kunne få tilført kull utefra, men også for å komme nærmere det lukrative københavnske markedet.

Til å begynne med fungerte verket utelukkende som flaskeverk, og alle flaskemakerne fra Holmegaard ble flyttet til Kastrup. Senere tilkom munnblåste drikkeglass, glasservise, lommelerker, osteklokker og belysningsglass.

I 1873 overgikk firmaet til et aksjeselskap og Kastrup overtok og drev flere andre verk som *Hellerup Glasværk*, *Fyens Glasværk* og *Aarhus Glasværk* m.fl. I 1965 fusjonerte Kastrup Glasværk med Holmegaard Glasværk, og produksjonen opphørte helt i 1979.

Referanser
----------

1. 1 2  «Holmegaard Glasværk». *www.museerne.dk* **(dansk)**. Besøkt 26. september 2020.
2. ↑  «Kastrup Glasværk | lex.dk». *Den Store Danske* **(dansk)**. Besøkt 26. september 2020.

|  |  |
| --- | --- |
| Oppslagsverk/autoritetsdata | Store Danske Encyklopædi
 |

Portal: Danmark
**Ibrāhīm ibn al-Walīd** (arabisk: ابراهيم بن الوليد) var den trettende kalifen av Umayyadekalifatet.

Ibrāhīm hersket bare i en kort periode i 744 før han abdiserte og gikk i skjul ut av frykt for politiske motstandere. Hans korte regjeringstid og ikke-fullstendige anerkjennelse førte til at aṭ-Ṭabarī skrev at han ikke lyktes i å bli kalif, samtidig som han også skrev at Ibrāhīm som kalif utnevnte ʿAbd Allah ibn ʿUmar som Iraks guvernør. 

Ibrāhīm var blitt utpekt til arving av sin bror Yazīd III. Marwān ibn Muḥammad valgte å ikke motsette seg Yazīd, og selv om han siden ga sin lojalitet til Yazīd fortsatte han med å fremme sin egen ambisjon. Ibrāhīm ba om og fikk Marwāns personlige forsikring om sin egen sikkerhet, og sammen med Marwān dro han til den tidligere kalif Hišām ibn ʿAbd al-Maliks residens i Rusafah i Syria.

Referanser
----------

1. ↑  Cremonesi, V. "Ibrāhīm b. al-Walīd"; in: *Encyclopaedia of Islam*, Second Edition

|  |  |  |
| --- | --- | --- |
| Forgjenger:**Yazīd III** | **Umajjadekalif**(744–744) | Etterfølger:**Marwān II** |
**Hans Candrian** (født 6. mars 1938, død 9. januar 1999) var en sveitsisk bobkjører som deltok i de olympiske vinterleker 1968 i Grenoble og 1972 i Sapporo.

Candrian vant en olympisk bronsemedalje i bobsleigh under vinter-OL 1968 i Grenoble. Han var med på det sveitsiske laget som kom på tredjeplass i firerbob bak Italia og Østerrike. De andre på laget var Jean Wicki, Willi Hofmann og Walter Graf.

Candrian vant også fire VM-medaljer i bobsleigh, to sølv og to bronse.

OL-medaljer
-----------

* 1968 Frankrikes flagg Grenoble - Bronse Bronse i bobsleigh, firerbob Sveits’ flagg Sveits

Eksterne lenker
---------------

* (de) Hans Candrian – Munzinger Sportsarchiv Rediger på Wikidata

* (en) Hans Candrian – Olympics.com Rediger på Wikidata

* (en) Hans Candrian – Olympedia Rediger på Wikidata

* (en) Hans Candrian – Sports-Reference (OL-resultater – arkivert) Rediger på Wikidata

* (en) Hans Candrian – TheSports.org Rediger på Wikidata

|  |  |
| --- | --- |
| Oppslagsverk/autoritetsdata | Munzinger (sport)
 |
**Rigmor Austgulen** (født 1949, død 19. april 2018) var lege og professor i medisin ved NTNU, med spesialisering i pediatri (barnesykdommer). Hun var prorektor ved NTNU fra 1996 til 1999. Hun var også kjent som en aktiv samfunnsdebattant. 

Austgulen hadde medisinsk utdanning fra Universitetet i Bergen. Hun disputerte i 1988 som første kvinne ved Det medisinske fakultet, NTNU, med en doktorgrad i immunologi.

Rigmor Austgulen var sterkt engasjert i forskning for å bedre liv og helse til gravide og deres barn. Hun var blant annet pådriver for samarbeid med forskere fra hele Europa innen svangerskapsforgiftning.

Som prorektor var Rigmor Austgulen initiativtaker i samarbeid med Institutt for datateknikk og informasjonsvitenskap, da rekrutteringstiltaket« Jenter og data», som skulle rekruttere flere jenter til teknologistudiet, ble initiert ved NTNU våren 1997.

Hun var mottaker av NTNUs likestillingspris for 2002.

Austgulen hadde en lang rekke verv. Hun satt også i Fagrådet for Kronprinsparets humanitære fond. Hun var også medlem av Ryssdal-utvalget, hvor hun var en mindretallstemme.

Publikasjoner
-------------

* (no) Publikasjoner av Rigmor Austgulen i BIBSYS
* (no) Publikasjoner av Rigmor Austgulen i forskningsdokumentasjonssystemet CRIStin

Referanser
----------

1. 1 2 3 4   svanholm.vareminnesider.no[Hentet fra Wikidata]
2. ↑  Rigmor Austgulen: Motstrøms, Universitetsavisa 23. januar 2004
3. ↑  Rigmor Austgulen døde torsdag: Hun var sterk, tydelig og modig, Adresseavisen pluss, 24. april 2018
4. ↑  Ny jenterekord ved teknologistudiet, Kilden 28. juni 1999
5. ↑  Rigmor Austgulen: Motstrøms, Universitetsavisa 23.januar 04
6. ↑  «Nær 6 mill til humanitært fond». *NRK*. 2. juni 2006. Besøkt 25. april 2018.
7. ↑  «Full splittelse om høyere utdanning». *Verdens gang* **(norsk)**. 23. september 2003. Besøkt 25. april 2018.

|  |  |
| --- | --- |
| Oppslagsverk/autoritetsdata | Prabook **·** BIBSYS **·** Geni **·** VIAF
 |
**Rigmor Bech,** født **Rognerud** (født 12. november 1876 i Arendal, død 22. februar 1938 i Oslo) var en norsk musiker og billedkunstner, datter av Carl Rognerud og Trine Wibe. Hun giftet seg to ganger, først med Fritz Bech og deretter med Einar Holter.

Hun studerte musikk og ble en dyktig pianist. Etter hvert begynte hun å male og var elev av Harriet Backer omkring 1905–06, av Ludvig Karsten fra cirka 1908–10, og André Lhote i Paris fra rundt 1922 til 1924. Bildene hennes var påvirket av kretsen rundt Matisse og hans norske elever.

Med Holter fikk hun datteren Rigmor Holter (1906-2004), som også ble maler. Datteren fortalte at Rigmor Bech ikke hadde fått lov til å male av sin far som ville at hun skulle bli pianist, men da hun ble gift, begynte hun på Harriet Backers malerskole. Datteren mintes at Herman Wildenwey var svært forelsket i moren hennes; men etter at Rigmor Bech fikk et bilde inn på Høstutstillingen i 1911 og kom i avisen, solgte hun flygelet sitt og dro til Paris etter råd fra Ludvig Karsten, som to ganger hadde fridd til hennes søster Hebby, men fikk nei av hennes far. I stedet dro han ned til Rigmor Bech i Son og malte i lag med henne. Da hun flyttet til Paris, etterlot hun sin 4 år gamle datter hos mannen. Men da sønnen ble drept i Frankrike 17 år gammel, ba hun sin mann om å få ha datteren hos seg i et halvt år. Dermed flyttet datteren 15 år gammel direkte fra Eydehavn - der hun gikk i klasse med Claes Gill - til Paris. André Lhote tok Rigmor Bech og datteren med i Louvre og forklarte kunstverkene for dem. I Oslo fikk datteren Rigmor Holter Christian Krohg som lærer, det siste året han underviste på kunstakademiet og var lei og «fryktelig skarp i tonen». Selv åpnet hun malerskole etter mannens konkurs og fikk leie Krohgs gamle atelier de siste fem årene før det ble revet.

Referanser
----------

1. ↑   Artists of the World Online, AKL Online kunstner-ID 10111746[Hentet fra Wikidata]
2. ↑   Norsk kunstnerleksikon, Glenny Alfsen, «Rigmor Bech», verkets språk norsk, besøkt 6. februar 2020[Hentet fra Wikidata]
3. 1 2   KulturNav, KulturNav-ID 91c9ff33-eb69-4734-bc38-5f9a6e4068cc, besøkt 9. oktober 2017[Hentet fra Wikidata]
4. 1 2 3  Alfsen, Glenny (20. februar 2017). «Rigmor Bech». *Norsk kunstnerleksikon* **(norsk)**. Besøkt 6. februar 2020.
5. ↑  Fremmerlid, Anny Bo: «Rigmor Holter» i *Store norske leksikon* på snl.no. Hentet 3. april 2023 fra
6. ↑   Hege Duckert: «De kaller meg dronningen», *Dagbladet* 17. februar 1998

|  |  |
| --- | --- |
| Oppslagsverk/autoritetsdata | Norsk kunstnerleksikon **·** Historisk befolkningsregister **·** KulturNav
 |
«Kommune» har flere betydninger.
En **kommune** i Brasil heter *município* og er den minste politiske administrative enheten i Brasil. Den befinner seg under de føderale enhetene (*UF – Unidade Federativa*, eller delstat). Den har kun to myndigheter, den utøvende (prefeitura) og den lovgivende (câmara municipal). Generelt sett er en kommune satt sammen av en by, et hovedsete og omkringliggende områder, men de kan også være satt sammen av forskjellige tettsteder innenfor det samme kommuneområdet. Når byer utvikler seg i større grad og de begynner å nærme seg andre kommuner, blir det gitt navnet *Metropolregion*. Dette skjer veldig ofte for hovedstedene i delstatene.

Det er kommunen som har den direkte praktiske omsorgen for de forskjellige livsaspektene til innbyggerne, slik som eiendomsregister, vedlikehold av mindre viktige adkomstveier, asfaltering, trafikkontroll på adkomstveier de har ansvar for samt grunnskoleutdanningen. Kommunen tilbyr også helsestasjoner for sine innbyggere. De kontrollerer og verifiserer publikumstransport innenfor kommunen (taxi, bybusser, lokaltrafikk). Kommunen har også ansvar for den lokale søppelhåndteringen samt de åpne markedene.

De politiske inndelingene i kommunen (distrikter) er underlagt rådhuset (*prefeitura*). En kommune er delt opp i bairroer innenfor samme region. Det kan også være under-prefeituras som desentraliserer administrasjonen sin dag-til-dag operasjon. Uansett er all utøvende politisk makt under ordførerens (*prefeito*) kontroll og utpekte assistenters (tillitsverv).

Kommunen har ingen væpnet politistyrke, men har et kommunepoliti (guarda municipal) som generelt ikke benytter skytevåpen.

I Brasil er kommunegrensene sjelden i samsvar med bybebyggelsesgrenser, hverken naturlige eller kulturelle i en by, men er satt i samsvar med politiske interesser fra de lokale oligarkene.

I dag har Brasil 5 560 kommuner fordelt på 26 delstater og et føderalt distrikt.
**Hans Christian Ingemann Østvold** (født 26. september 1919 i Gamvik, død 1. april 1993) var en norsk skolemann og arbeiderpartipolitiker. Han var fra 1971 til 1972 statssekretær i Kirke- og undervisningsdepartementet.

Østvold arbeidet på kontor, reiste til sjøs, var bankansatt og lærer, før han i 1947 ble cand.philol. Samme år ble han skolebestyrer ved Telemark landsgymnas. I 1954 ble han rektor ved Leknes statsrealskole, før han i 1958 dro til Oslo for å bli inspektør ved Forsøksrådet for skoleverket. I 1962 ble han skoledirektør i Telemark. Fra 1970 til 1971 var han skolerådgiver i Tanzania.

Østvold var politisk aktiv i Arbeiderpartiet. Han ble 19. april 1971 utnevnt til statssekretær for statsråd Bjartmar Gjerde i Trygve Brattelis første regjering. Fra 1976 til 1983 satt han i fylkestinget i Telemark. Han var også bystyrerepresentant i Skien. Fra 1982 til 1985 var han styreformann i Riksteatret.

Referanser
----------

1. ↑  Kunnskapsdepartementet. Statssekretærer 1947-, regjeringen.no.
2. ↑  Bjørn Steenstrup: *Hvem er Hvem? 1973*, Oslo: Aschehoug, 1973, s. 611.
3. ↑  *Aftenposten*, morgenutgaven 26. september 1989, s, 14.

Eksterne lenker
---------------

* (no) Hans Chr. Østvold hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | VIAF
 |
**Sheila Marie Cornell-Douty** (født 26. februar 1962 i Encino i California), amerikansk softballspiller som deltok i de olympiske leker 1996 i Atlanta og 2000 i Sydney.

Cornell ble olympisk mester i softball under sommer-OL 1996 i Atlanta. Hun var med på det amerikanske laget som vant den første olympiske softballturneringen foran Kina og Australia. USA vant finalen mot Kina med 3 – 1.

Fire år senere, under sommer-OL 2000 i Sydney vant hun sin andre olympiske gullmedalje i softball. USA vant finalen mot Japan med 2 – 1.

OL-medaljer
-----------

* Gull 1996 USAs flagg Atlanta - **Gull** i softball USAs flagg USA
* Gull 2000 Australias flagg Sydney - **Gull** i softball USAs flagg USA

Eksterne lenker
---------------

* (en) Sheila Cornell – Olympedia Rediger på Wikidata

* (en) Sheila Cornell – Sports-Reference (OL-resultater – arkivert) Rediger på Wikidata

* (en) Sheila Cornell – USAs olympiske komité Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI
 |
**Hans Bugislav** (også **Johann Bugislaw**, født 29. september 1629, død 17. desember 1679) var en av de mange sønderborgske avdelte hertuger. Han var hertug av Slesvig-Holsten-Sønderborg-Nordborg fra 1658 til 1669.

Hans Bugislav var sønn av hertug Frederik i hans første ekteskap med Juliane av Sachsen-Lauenburg (1589–1630). Ved farens død i 1658 arvet han hele det lille, forgjeldete hertugdømmet omkring Nordborg på Als. Hertugdømmet ble besatt 1657 og 1659 av svenskene, i 1660 av danske tropper. 14. mars 1665 brant Nordborg slott ned med alt inventar, og hertugen formådde ikke å gjenoppbygge det. I 1669 gikk han fallitt og ble fratatt lenet, som ble lagt under kronen. Som kompensasjon mottok Hans Bugislav en mindre pensjon og ble til tross for sin sosiale deroute boende i Nordborg. Han døde i 1629, og ble bisatt i den nærliggende Egen kirke. Da det hertugelige gravkapell senere ble ombygget til sakristi, ble kistene i 1813 flyttet til Nordborg kirke.

Kongen overdro Nordborg til Hans Bugislavs fetter August av Slesvig-Holsten-Sønderborg-Nordborg.

Referanser
----------

1. 1 2   The Peerage[Hentet fra Wikidata]
2. 1 2  Rasmussen, Carsten Porskrog (2008). *Die Fürsten des Landes - Herzöge und Grafen von Schleswig-Holstein und Lauenburg*. Wachholz. s. 261-262.
3. ↑  Krogh, Ferdinand von (1877). *Beiträge zur älteren Geschichte des Hauses Holstein-Sonderburg* **(tysk)**. Pattkammer u. Mühlbrecht.
4. ↑  «Nordborg Kirke» (PDF). *Danmarks Kirker*. 4: 150–151. 1961.

|  |  |
| --- | --- |
| Oppslagsverk/autoritetsdata | VIAF **·** GND
 |
**Kommuneingeniør** er en historisk yrkestittel på en person med det øverste ansvaret for de tekniske tjenestene i en landkommune, tilsvarende tittelen byingeniør eller stadsingeniør i en bykommune. De tekniske tjenestene omfatter typisk:

* Kommunale veier
* Vann og avløp
* Renovasjon
* Byggesak, inkludert reguleringsplaner
* Drift og vedlikehold av kommunale bygninger
* Brannvesen

Historie
--------

På 1800-tallet og langt inn på 1900-tallet var det ulikt lovverk for bykommuner og landkommuner.
I 1845 ble den første alminnelige bygningslov vedtatt. Den var bare gjeldende i bykommuner og en stripe på 75 alen (ca. 47 meter) på utsiden av bygrensen, men loven kunne også settes i kraft for forsteder til byer og større tettbebyggelser. Der loven var gjeldende skulle det opprettes bygnings- og reguleringskommisjoner som skulle forestå planlegging av gater og plasser, og det ble gitt mulighet for ekspropriasjon av grunn for anlegg av gater og veier.

Ved ny lov av 1869 ble det åpnet mulighet for at bygningsloven også kunne innføres i hele landkommuner, som da fikk status som bygningskommuner. I slike kommuner ble det etterhvert nødvendig å ansette en person med teknisk kompetanse som hadde ansvaret såvel for arbeidet med byggeprosjekter, som for de tekniske anlegg. Vedkommende fikk gjerne betegnelsen kommuneingeniør.

1. januar 1966 trådte det en ny bygningslov i kraft, og for første gang ble bygningsloven gjeldende for hele landet. I stedet for bygnings- og reguleringskommisjoner skulle nå kommunestyret velge et bygningsråd som skulle foreta politisk behandling av plan- og byggesaker. Dette førte til ytterligere behov for administrasjon, og kommuneingeniører ble nå ansatt også i flere små kommuner.

|  |  |
| --- | --- |
| Oppslagsverk/autoritetsdata | LCCN **·** BNF **·** BNF (data)
 |
**Shekou** (kinesisk: 滠口, pinyin:  *Shèkǒu* , Wade-Giles: **Shekow**) er en by i provinsen Hubei i Folkerepublikken Kina, litt nord for provinshovedstaden Wuhan, ved jernbanelinjen nordover til Beijing. 

Shekou tilhører administrativt Wuhan i dag, og har et areal på 2.7 km² og en befolkning på 16 000. 

Den 23. mars 1913 åpnet her Lutheran Theological Seminary 信義神學院 (LTS). Seminaret ble finansiert av The American Lutheran Mission, The Hauge's Synod Mission, Det norske misjonsselskap og Det finske misjonsselskap. Oscar R. Wold fra The Hauge Synod Mission ble valgt til seminarets første president, og dets campus ble innviet 19. oktober samme år. Seminaret hadde også et forlagshus, og fra 15. september 1913 utgav det tidsskriftet The Lutheran Bulletin som betjente de forskjellige lutherske misjonsgruppene i Kina.

Den norske misjonæren Karl Ludvig Reichelt underviste her fra 1913 til 1920. Den 1. desember 1948 måtte seminaret evakuere, og fortsatte sin drift i Hongkong. 

|  |  |
| --- | --- |
| Oppslagsverk/autoritetsdata | GeoNames
 |
Drodlerier utført av en tsjekkisk student eller elev under en matematikktime. Eleven har notert enkelte faglige sitater for å huske dem, men ellers drømt seg bort i en karikatur av læreren og andre tilsynelatende formålsløse skriblerier.
**Drodling** er å lage kruseduller og andre uhøytidelige og intetsigende småtegninger, særlig mens man er opptatt med noe annet. Slik ufokusert, halvt automatisert, ubevisst og uoppmerksom skribling, rabling og klussing skjer typisk på et stykke papir når man kanskje bør notere noe viktig; det kan for eksempel være når noen lytter passivt eller kjeder seg under en telefonsamtale, i en undervisningssituasjon eller et kontormøte. Tegningene kan forestille konkrete figurer, gjenstander, skriftbilder og liknende, eller mer abstrakte former og repeterende mønstre. 

Drodleriene har vanligvis ingen nyttefunksjon som produkt i seg selv, men aktiviteten kan hjelpe en person å holde oppmerksomheten om et emne og å unngå å forsvinne fullstendig i dypere dagdrømmer eller enda fjernere tanker.

Det norske ordet kommer fra det engelske *doodle*, som betyr «(å lage en) krussedull», men som tidligere blant annet kunne bety «å lure». «Å drodle» kan i øverført mening bety å kaste fram tanker og idéer om noe, på en litt mindre konsentrert måte enn under en idédugnad.

|  |
| --- |
| Drodling på en notatblokk i Stortingssalen under representantenes debatt om John Lyngs regjering i september 1963. Foto: *Billedbladet NÅ*/Arkivverket  |

Se også
-------

* Automatisk skrift
* Graffiti
* Dagdrøm
* Idédugnad (brainstorming)

Eksterne lenker
---------------

* (en) Doodles – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Sheikh Md Abdullah** (bengali: শেখ মোহাম্মদ আবদুল্লাহ; født 8. september 1945 i Golpanganj i Bengal i Britisk India, død 13. juni 2020 i Dhaka i Bangladesh) var en politiker fra *Bangladesh Awami League*, og ved sin død Bangladesh’ minister for religiøse anliggender. Han ble utnevnt til ministerposten i januar 2019.

Liv og virke
------------

### Bakgrunn

Abdullah ble født i Gopalganj i East Bengal i Britisk India. Ha studerte ved en qawmi-madrasa og ved *Sultan Shahi Kekania primary school and high school*, og fortsatte ved Azam Khan Government Commerce College i Khulna District. I 1972 tok han mastergrad i kommunikasjon ved University of Dhaka. To år etter tok ham mastergraden i økonomi (1974) ved University of Dhaka.

### Karriere

Abdullah var grunnleggende president for Gopalganj-enheten av Jubo League, det vil si ungdomsgrenen av Awami League. Han ble rektor for sin tidligere høyskole, *Sultan Shahi Kekania High School*. Han kjempet i Bangladesh Liberation war som medlem av Mujib Bahini i 1971.

I 1975 ble han utnevnt til *Joint Secretary* av Gopalganj-enheten av BAKSAL.

Abdullah var jurist ved rettsvesenet i Dhaka og Gopalganj etter å ha tatt utdannelse i juss ved Central Law College i Dhaka i 1977. Den 7. januar 2019 ble han utnevnt til *State Minister of Religious Affairs*.

### Død

Abdullah døde 13. juni 2020 nær Jahangir Gate i Dhaka Cantonment underveis til Combined Military Hospital i Dhaka. Han ble testet positiv for COVID-19; han var den først sittende regjeringsminister som døde av sykdommen i Bangladesh.

Referanser
----------

1. ↑  «মাননীয় প্রতিমন্ত্রী». mora.portal.gov.bd. Besøkt 7. mars 2020.
2. ↑  «ধর্ম প্রতিমন্ত্রী শেখ আব্দুল্লাহ মারা গেছেন | জাতীয়». *ittefaq*. Arkivert fra originalen 13. juni 2020. Besøkt 13. juni 2020.
3. ↑  «Those who are new state ministers». *The Daily Star* **(engelsk)**. 6. januar 2019. Besøkt 24. februar 2019.
4. ↑  «ধর্ম প্রতিমন্ত্রী শেখ আব্দুল্লাহ মারা গেছেন | banglatribune.com». *Bangla Tribune* **(bengali)**. Besøkt 13. juni 2020.
5. 1 2 3  «Alhaj Advocate Sheikh Md. AbdullahHonorable State Minister — Bangladesh Hajj Management Portal» **(engelsk)**. Besøkt 13. juni 2020.
6. ↑  «State Minister for Religious Affairs Sheikh Md Abdullah dies». *Dhaka Tribune*. 14. juni 2020. Besøkt 13. juni 2020.
7. ↑  «ধর্ম প্রতিমন্ত্রী করোনা পজিটিভ ছিলেন». *Jagonews24.com*. 14. juni 2020. Besøkt 14. juni 2020.
Skisse av en leiramulett fra et depotfunn i Romania.
Et krusifiks fra Gotland. Slike kors skulle ifølge folkelig religiøs tro være demonavvergende.**Amulett** (av gresk *amuletum*) er en gjenstand som noen bærer med seg i den tro at den kan gi beskyttelse.

Amulettene kan både bæres i hånden, legges i lomma, bæres som et smykke rundt halsen eller bli lagt inn i en ring for i den tro at den kan verge personen mot ulykker og farer langs veien, folk som forsøker å kaste trolldom på en, eller mot skader, sår og alle slags sykdommer. Henrik Wergeland gjør i sin diktning bruk av begrepet «Amuletkraft».

Se også
-------

* Talisman
* Lykkebringer
* Fetisj
* Idol
* Maskot
* Grimoire

Referanser
----------

1. ↑  Henrik Wergeland Samlede verker. VIII, s. 620.

Eksterne lenker
---------------

* (en) Amulets – kategori av bilder, video eller lyd på Commons Rediger på Wikidata
* «DigitaltMuseum: Søk: 'amulett'». DigitaltMuseum. Besøkt 21. mai 2012.
* Prayer shawl
* Elfin symbol dictionary

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** LCCN **·** BNF **·** BNF (data) **·** NDL **·** NDL **·** NKC **·** BNE
 |
**Amund Drønen Ringdal** (født 1979) er en norsk politiker for Høyre, oppvokst i Austevoll.

Han er utdannet havbruksingeniør fra Høgskolen i Bergen og faglært maskinarbeider. Han begynte sin karriere innen fiskeri- og havbruksnæringen.

Han var nestleder i Unge Høyre fra 2002 til 200, medlem av kommunestyret og leder i Austevoll Høgre. Han ble i 2005 næringspolitisk rådgiver i Høyres stortingssekretariat. Han har også arbeidet i Norges Rederiforbund, Fiskeri- og Havbruksnæringens Landsforening og Microsoft Norge.

Ringdal var statssekretær i Fiskeri- og kystdepartementet (2013–2014), for fiskerisaker i Nærings- og fiskeridepartementet (2014–2015) og i Samferdselsdepartementet (2015–2016).

Han giftet seg i 2007 med Gunn Cecilie Ringdal, født Kristiansen.

Referanser
----------

1. 1 2 3  «Amund Drønen Ringdals profil». LinkedIn. Besøkt 17. juli 2023.
2. ↑  «Erna Solbergs regjering 2013–». *Regjeringen.no*. Besøkt 14. mai 2016.

Eksterne lenker
---------------

* (no) Amund Drønen Ringdal hos Norsk senter for forskningsdata politikerarkiv (nedlagt) Rediger på Wikidata
**Liu Bannong** (kinesisk: 劉半農, født 1891 i fylket Jiangyin i provinsen Jiangsu i Kina, død 1934 i Beijing), også kalt **Liu Fu** (劉復), var en kinesisk lingvist, dikter, oversetter og litteraturkritiker.

Fra 1912 bodde han i Shanghai og i 1917 flyttet han til Beijing. Der arbeidet han for tidsskriftet 新青年 (Xin Qingnian, *La Jeunesse*) og var med i 4.-mai-bevegelsen. I 1920 dro han til London for litteraturstudier, og i 1921 til Paris, der han tok doktorgrad i 1925. Samme år vendte han tilbake til Kina og begynte å undervise i fonetikk ved Pekinguniversitetet.

Hav var en av de første som gikk ut mot bruken av klassisk kinesisk i litteraturen og gikk inn for dagligtalen (baihua) i stedet. Han gikk også nye veier i diktningen. Han anses å ha skapt det kinesiske feminine pronomen and *ta* (她), som bare dukker opp i skriftspråket, og som han tok i bruk i sine dikt. Bruken ble popularitert av sangen *Jiao Wo Ruhe Bu Xiang Ta* (教我如何不想她 «Si meg hvordan jeg kan få henne ut av mine tanker»), en «landeplage» i 1930-årenes Kina. Teksten var skrevet av ham, og melodien av Yuen Ren Chao. 

Han engasjerte seg dessuten for et enhetlig nasjonalspråk (guoyu 國語). 

Liu samarbeidet med Li Jiarui (李家瑞) med å kompilere *Songyuan Yilai Suzi Pu* (宋元以來俗字譜 «Folkespråksskrifttegn benyttet fra Song- og Yuandynastiene og fremover»). Verket utkom i 1930, og skulle bli et nøkkelverk ved stansdardiseringen av forenklet kinesisk skrift.

Noen andre verker
-----------------

* 揚鞭集 (Yangbian ji), 1926
* 瓦釜集 (Wafu ji), 1926
* 初期白話詩稿 (Chuqi baihua shigao), 1933

Referanser
----------

1. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2 3 4   www.lssdjt.com[Hentet fra Wikidata]
3. 1 2   Artnet, Artnet artist ID liu-bannong, besøkt 9. oktober 2017[Hentet fra Wikidata]
4. ↑   Open Library, oppført som Pan-Nung Liu, Open Library-ID OL5631182A, besøkt 9. oktober 2017[Hentet fra Wikidata]
5. ↑   Gemeinsame Normdatei, GND-ID 118960091, besøkt 16. oktober 2015[Hentet fra Wikidata]
6. ↑   China Biographical Database[Hentet fra Wikidata]

Litteratur
----------

* Eugen Feifel: *Moderne Chinesische Poesie.* Georg Olms Verlag, Hildesheim 1988.
* Michel Hockx: *Questions of Style: Literary Societies and Literary Journals in Modern China, 1911-1937.* BRILL, 2003.

Eksterne lenker
---------------

* Arkivert 8. juni 2012 hos Wayback Machine.

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NLA **·** NDL **·** CiNii
 |
**Amulius** var ifølge enkelte historiske kilder konge av Alba Longa, en by nær Roma i det tidligere Latium. Han var bror til Numitor og sønn av Procas. Han var onkel til Rea Silvia, som var mor til Romulus og Remus. Ifølge den antikke romerske historietradisjonen nedstammet Amulius i direkte linje fra Aineias, helten fra Den trojanske krig som ble Romas mytiske opphav.

Hans bror, Numitor, var den legitime kongen av Alba Longa. Amulius styrtet ham og overtok tronen. Han tvang Rea Silvia, Numitors datter, til å bli en vestalinne, en prestinne for Vesta, slik at hun aldri skulle føde noen barn som kunne styrte ham. Men hun ble voldtatt av guden Mars, og fødte Romulus og Remus. Da Romulus og Remus var blitt voksne, ledet de et opprør mot Amulius, og fikk ham henrettet. De gjeninnsatte deretter sin bestefar, Numitor, som konge i Alba Longa.

Amulius er kjent fra beskrivelsen av ham i verket *Antiquitates Romanum* (Romas oldtidshistorie) av den romerske forfatteren og historikeren Dionysios fra Halikarnassos (ca. 60 f.Kr - 7 f.Kr) og fra *Ad Urbe Condita* (Fra byens grunnleggelse) av Titus Livius. I den grad Amulius var en historisk person må han ha levd på 700-tallet f.Kr. Romulus regnes som Romas grunnlegger og dette tidfestes normalt til 753 f.Kr.

Referanser
----------

1. ↑   Procas Silvius[Hentet fra Wikidata]
2. ↑   Numitor[Hentet fra Wikidata]
3. ↑  Titus Livius. *The History of Rome*. s. bok 1, kap. 3-6.
4. ↑  Dionysius fra Halikarnassus. *Roman Antiquities*. s. Bok 1, kap 71.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Nationalencyklopedin
 |
**Strandgaten** er en gate i Bergen sentrum, vest for Vågen. Den starter ved Torgallmenningen og følger den østre kystlinjen til Nordnes. Navnet er gammelt og ble stadfestet i 1857. Selve gateløpet er gammelt, og byleksikonet nevner bebyggelse langs gateløpet i forbindelse med brannen i 1489. Tradisjonelt var den nordre delen av gaten dominert av sjøfolk og håndverkere, mens den sørlige delen (nærmest sentrum) var dominert av velstående borgere. Holbergsallmenningen ble anlagt på tvers av Strandgaten i 1702. På 1800-tallet ble den beskrevet som Norges travleste forretningsgate.

Kart over Strandgaten med allmenninger (branngater) vinkelrett på. Gågaten er merket i grønt.
Den østlige delen av gaten er en vanlig toveis gate, mens de tre aller østligste kvartalene er enveiskjørt (2012). Mellom Holbergsallmenningen og Østre Murallmenningen er gaten en gågate, hvor kun vareleveranser, fotgjengere og syklister er tillatt. Den vestlige gaten er enveiskjørt fra Nordnes til gågatens begynnelse. Gatens samlede lengde er ca. 1,2 km.

Strandgaten i 1906 (før brannen) pyntet til kong Haakon og dronning Mauds besøk.
Gateløp og bebyggelse er preget av at bygninger mellom Torgallmenningen og Muren er bygd og innregulert etter bybrannen i 1916, mens den fra Holbergalmenningen og ut bærer preg av gjenoppbyggingen etter eksplosjonen på Vågen våren 1944 og nybygg fra etterkrigstiden. 

Gågate-delen følger et eldre gateløp, med hus fra tidligere tider og spor av bygningsrester fra Hansa-tiden, ispedt nyere bygg, ettersom strøket har vært berørt av flere bybranner, sist i 1916.

Nykirken ligger midtveis i gaten. Der ble Edvard Grieg døpt. Han vokste opp i Strandgaten 208 (som den gang var nummer 152).

Ved Holbergsallmenningen fantes deler av huset Ludvig Holberg vokste opp i. Litt av kjellermuren er det eneste som er igjen. Svaneapoteket har holdt til i Strandgaten siden etableringen. Der vokste brødrene Knud, Georg Andreas og Ole Bull opp.

Referanser
----------

1. 1 2  Hartvedt, Gunnar Hagen (1994). *Bergen byleksikon*. Oslo: Kunnskapsforlaget. ISBN 8257304859.
2. ↑  Bybrannen i 1916
3. ↑  I Edvard Griegs fotspor
4. ↑  «Holbergkjelleren», *Bergen byleksikon*
5. ↑
6. ↑  Hendriksen, Knut (2000). *Ole Bull*. Oslo: Cappelen. ISBN 8202195470.

Eksterne lenker
---------------

* (en) Strandgaten, Bergen – kategori av bilder, video eller lyd på Commons Rediger på Wikidata

  


|  |  |
| --- | --- |
| Oppslagsverk/autoritetsdata | Bergen byleksikon **·** Sentralt stedsnavnregister
 |
**Kaleb**, sønn av Jefunne, var en viktig person i forbindelse med ørkenvandringen og inngangen i det lovede land. Da Moses sende ut tolv speidere til det lovede land, ble Josva sendt for Efraim og Kaleb for Juda. Disse to kom med en positiv tilbakemelding, mens de ti andre kom tilbake og klaget over hvor vanskelig det virket å erobre landet. Da israelittene begynte å følge opp klagingen til de ti speiderne, ble det bestemt at de skulle vandre 40 år i ørkenen. De to speiderne ble imidlertid velsignet.

Josva overtok ledelsen etter Moses og førte folket inn i det lovede land. Kaleb nevnes så som en viktig person i hans funksjonstid. Kaleb lovte at den som erobret et bestemt landområde, skulle få hans datter til kone. Det ble hans egen nevø Otniel som gjorde det. Otniel ble også den første dommeren etter Josva.

Referanser
----------

1. 1 2   timeline.biblehistory.com[Hentet fra Wikidata]

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** NKC
 |
**Littlehampton** er en ferieby ved kysten og verdslig sogn i grevskapet West Sussex i England. Den ligger på østbredden av elven Arun, og tilhører distriktet Arun. Den er lokalisert 83 km sør-sørvest for London, 31 km vest for Brighton, og 16 km øst Chichester, administrasjonssenteret i grevskapet. I henhold til folketellingen i 2011 har byen en befolkning på 55 706 innbyggere.

Sognet dekker et areal på 11,35 km². Konurbasjonen (område hvor landsbyer har vokst sammen med byområdet) omfatter andre bosetninger: Wick i nordvest; Lyminster i nord; og Rustington i øst. Wick og Toddington, som har en stor forretningspark, ble en del av byen allerede i 1901. Andre byer i nærheten er Bognor Regis vest-sørvest og Worthing i øst. Byen er også den vestligste bosetningen i det tolvte største urbane området i England og Wales, konurbasjonen Brighton/Worthing/Littlehampton, en region som til sammen består av 474 485 innbyggere (folketelling i 2011). South Downs nasjonalpark beginner 4,8 km nord for byen. Littlehampton er knyttet til landsbyen Amberley og byen Arundel ved gangstier, foruten også bilvei og jernbane. *Look and Sea Visitor Centre* er et besøkssenter med interaktive utstillinger som forteller om Littlehamptons historie, med spesielt vekt på den geologiske utvikling og havet.

Vennskapsbyer
-------------

Littlehampton har følgende vennskapsbyer:[]

* Tysklands flagg Durmersheim, Tyskland
* Frankrikes flagg Chennevières-sur-Marne, Frankrike

Referanser
----------

1. ↑  «Littlehampton (West Sussex)», *City Population*
2. ↑  «2011 Census - Built-up areas». *ONS*

Eksterne lenker
---------------

* Offisielt nettsted Rediger på Wikidata

* (en) Littlehampton – kategori av bilder, video eller lyd på Commons Rediger på Wikidata

 Littlehampton hos Wikivoyage

* Arun District Council
* Littlehampton Town Council
* Littlehampton i Open Directory Project

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** GeoNames **·** MusicBrainz
 |
**Amuda** (arabisk عامودا, *'Āmūdā*, kurdisk *Amûdê*) er en by i Al Hasakah guvernement nordøst i Syria. Amuda har en hovedsakelig kurdisk befolkning, men også et forholdsvis stort assyrisk innslag.

Før og under første verdenskrig opplevde byen armenske flyktningbølger fra nord (Tyrkia). De fleste av dem var reist videre senest mot slutten av 1980-tallet, til USA, Canada og Europa.[]

I 1936 ble byen og mange omliggende landsbyer bombardert av den franske militærmakt under et blodig opprør. Mange flyktet da, særlig til Irak, blant dem opprørslederen, Said Agha Dakorî. Kurdere fant å ville assosiere sine franske motstandere med assyrerne, og den 13. august 1937 gikk 500 kurdere fra dakkuri, milan og kikiestammene til angrep på det da overveiende kristne Amuda. Byen ble ødelagt og byens 300 kristne familier flyktet til Qamishli og Hassake.

Den 13. november 1960 var landsbyen åsted for en tragedie da 152 barn omkom i en brann i en kinosal.

Byen regnes som senteret for kurdisk kultur i Syria.[]

Referanser
----------

1. ↑
2. ↑  Dilip Hiro (23. juli 2004). «The Sarajevo of Iraq: Worsening Kurd-Arab Friction Threatens the Region». commondreams.org. Arkivert fra originalen 24. mai 2011. Besøkt 14. desember 2010.  «Arkivert kopi». Archived from the original on 24. mai 2011. Besøkt 27. februar 2015. CS1-vedlikehold: Uheldig URL (link)
3. ↑  Jordi Tejel: "Syria's Kurds: History, Politics and Society", fotnote 57.
4. ↑  John Joseph, "Muslim-Christian Relations and Inter-Christian Rivalries in the Middle East", s 107.
5. ↑  «Children Die in Movie House Fire", *Daytona Beach Morning Journal*, November 15, 1960, p4

|  |  |
| --- | --- |
| Oppslagsverk/autoritetsdata | GeoNames
 |
**Ferrie Bodde** (født 5. mai 1982 i Delft) er en nederlandsk fotballspiller som for tiden[*når?*] er kontraktsløs etter sist å ha spilt for det walisiske laget Swansea City AFC frem til sommeren 2012.

ADO Den Haag
------------

Ferrie Bodde startet sin seniorkarriere i den nederlandske klubben ADO Den Haag. Som 18 åring skrev han proff-kontrakt med dem i juni 2000. Han spilte 161 kamper og skåret 10 mål over sju år, før han ble solgt til Swansea City for £ 50 000 som skal stige til £ 85 000 om de skulle rykke opp til neste nivå (Premier League).[]

Swansea City
------------

Bodde valgte å ta drakt nummer 6 i swansea og har den enda.

Han fikk sin debut for Swansea mot det svenske laget Östersunds FK i en treningskamp før sesongen 17. juli 2007. Han scoret og hjalp Swansea til og vinne sin første kamp på svensk jord 5-2. Hans ligadebut ble mot Oldham, en kamp som Swansea tapte 2-1. Hans første ligamål for Swansea kom mot Yeovil da Swansea vant 2-1 i oktober 2007. Han fikk to røde kort, først mot Doncaster Rovers og deretter sitt andre mot Leeds United. Etter sin første sesong for Swansea City kom han på årets lag.

På sommeren 2008 kom det inn et bud på han fra Derby County på £ 500 000 som styrelederen Huw Jenkins avviste og kalte «latterlig». Derby County kom tilbake med et imponerende bud som man tror lå på £ 2 000 000 som fortsatt ikke møtte Swanseas krav. Bodde leverte senere inn et krav på og bli ført opp på overgangslisten men trakk senere tilbake kravet og skrev en ny treårskontrakt 15. juli. Bodde skadet seg stygt i en kamp mot Birmingham City FC der han ødela fremre korsbånd på kneet og fikk avrevet brusk i venstre kne etter en stygg takling fra Birminghams Sebastian Larsson. Han fikk to innhopp på slutten av sesongen, men måtte gå av banen i kampen mellom Swansea City og Stoke City der han slo opp den gamle skaden.

Bodde kom også på fotballbladet *FourFourTwos* topp 50-liste av spillere i ligaen og kom på en sterk 11.-plass, med beskrivelsen «En god boks til boks spiller, sterk i taklinger, med en enorm sans for målscoringer og med en god spillforståelse».

Referanser
----------

1. ↑   transfermarkt.com, Transfermarkt spiller-ID 6756, besøkt 9. oktober 2017[Hentet fra Wikidata]
2. ↑  «Derby confident of Bodde snatch», *BBC News* 19. mai 2008
3. ↑  «Bodde opts to stay with Swansea», BBC News 15. juli 2008
4. ↑  «Swans trio in Football League Top-50» Arkivert 5. april 2009 hos Wayback Machine. *Swansea City offisielle nettsted*, 4. mars 2009. Sitat: «...box-to-box player, strong in the tackle with an uncanny knack for scoring important goals and excellent decision making skills.»

Eksterne lenker
---------------

* (en) Ferrie Bodde – Transfermarkt Rediger på Wikidata

* (en) Ferrie Bodde – WorldFootball.net Rediger på Wikidata

* (en) Ferrie Bodde – Soccerbase.com Rediger på Wikidata

* (en) Ferrie Bodde – FBref Rediger på Wikidata
* Statistikk hos *OnsOranje*
**Blankenese** er en vestlig bydel i distriktet Altona i Hamburg. Det er et av de mest eksklusive områdene i Hamburg, og hører til de såkalte elveforstedene. Det ligger om lag sju kilometer vest for Altona og har jernbaneforbindelse med resten av byen. Opprinnelig var stedet en fiskerlandsby på nordsiden av Elben, som er på sitt bredeste her, 2,8 km. Navnet betyr «det hvite neset».

Adalbert av Bremen bygget sin bispebolig her i 1060, senere bygget også greven av Holstein sitt slott i Blankenese, og stedet var en uavhengig landsby i Holstein til 1927, da det ble slått sammen med Altona, som så i 1938 ble slått sammen med Hamburg. Bydelen har vel 13 000 innbyggere og et areal på 8.3 km². Den flotte utsikten over elven har ført til høye priser for eiendommer i bydelen. 

* Blankenese plassert i HamburgBlankenese plassert i Hamburg
* LuftfotoLuftfoto

Eksterne lenker
---------------

* (de) Offisielt nettsted Rediger på Wikidata

* (en) Hamburg-Blankenese – kategori av bilder, video eller lyd på Commons Rediger på Wikidata

* (en) Hamburg-Blankenese – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |

Portal: Tyskland
**Hamburgerte** er en klassisk drogeblanding fra apotekene til bruk mot obstipasjon (forstoppelse). 

Bakgrunnen for navnet er en oppskrift fra 1852 i farmakopeen for Hamburg, *Codex medicamentorius Hamburgensis*. Oppskriften fikk etterhvert navnet *Species laxantes Hamburgensis* og tok i Skandinavia over for en fransk oppskrift fra 1500-tallet kalt *Species laxantes St. Germain*. Årsaken til Hamburgerteens popularitet var at den inneholdt manna i stedet for sukker som var meget kostbart på den tiden. Nå er det i praksis Frogner apotek i Oslo som står for den vesentlige delen av produksjonen i Norge.

Hamburgerte hadde en renessanse på 1970- og 80-tallet. I likhet med bruken av apotekdroger generelt, har etterspørselen gått betydelig ned de siste årene. Denne tendensen har blitt forsterket etter apotekreformen. Imidlertid er Hamburgerte fremdeles i bruk, og mange pasienter er mer komfortable med å drikke te fremfor å bruke tabletter eller klyster.

Innhold per 100g: Sennablader 60g, manna 25g, korianderfrø 8g og kaliumhydrogentartrat 7g. 

Effekten og bivirkningene av Hamburgerte skyldes overveiende sennosider. Kolikk, diare og elektrolyttap som kan føre til hypokalemi er direkte knyttet til virkningsmekanismen. Andre bivirkninger er misfarging av urin og tykktarmslimhinne. Langvarig bruk fører til nedsatt tarmfunksjon og det er fare for å utvikle avhengighet av laksantia.

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

|  |  |
| --- | --- |
| Oppslagsverk/autoritetsdata | Store medisinske leksikon
 |
**Ben Curtis** (født 26. mai 1977) er en amerikansk golfspiller fra Ohio. Han hadde stor suksess som amatør og vant amatørmesterskapet i Ohio i 1999 og 2000 (og sluttet seg dermed til John Cook og Arnold Palmer som de eneste til å vinne dette mesterskapet to år på rad).

Curtis er imidlertid best kjent for å ha vunnet The Open i 2003. Seieren kom som en stor overraskelse fordi 26-åringens beste resultat i en profesjonell turnering før dette var en 13.-plass i Western Open kun to uker tidligere (en plassering som forøvrig kvalifiserte ham til å delta i The Open). Deltagelsen i The Open i 2003 var Curtis' første opptreden i en *major*-turnering, og han ble dermed den første spilleren siden Francis Ouimet i US Open i 1913 til å vinne i sin første *major*-opptreden.

Hans seier i The Open førte ikke til at Curtis ble et fast innslag øverst på resultatlistene. I 2004 hadde han kun én topp 10-plassering på PGA-touren, og i 2005 kun to. I 2006 tok han sin andre profesjonelle seier, i Booz Allen Classic, og senere samme sesong sin tredje, i 84 Lumber Classic.

Eksterne lenker
---------------

* (en) Ben Curtis – PGA-touren Rediger på Wikidata

* (en) Ben Curtis – Europatouren Rediger på Wikidata

* (en) Ben Curtis – Verdensrankingen Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN
 |
***Hamburgische Dramaturgie*** er et innflytelsesrikt verk om drama av Gotthold Ephraim Lessing, skrevet mellom 1767 og 1769. Verket definerte og navnga det nye faget dramaturgi. Det var ikke opprinnelig tenkt som en enhetlig bok, men som en serie av teateranmeldelser, som Lessing skrev mens han jobbet som verdens første dramaturg ved «Nasjonalteateret i Hamburg», *Hamburgische Entreprise*.

Idéen om å la Lessing kritisere deres eget arbeid var det Johann Friedrich Löwen som hadde, og teaterets viktigste eier og drivkraft Abel Seyler gikk i begynnelsen motvillig med på idéen, men ble senere meget entusiastisk over prosjektet.

Referanser
----------

1. ↑  «Gotthold Ephraim Lessing: Hamburgische Dramaturgie (1767)» **(tysk)**. University of Duisburg. Besøkt 10. august 2012.
2. ↑  George Freedley, John A. Reeves, *A history of the theatre*, Crown Publishers, 1968, p. 243

### Litteratur

* Originaltekst

|  |  |
| --- | --- |
| Oppslagsverk/autoritetsdata | Gyldendals Teaterleksikon **·** VIAF **·** GND
 |
**Hamburger Kunsthalle** er et kunstmuseum i Hamburg-Mitte, Tyskland. Museet har samlinger av Hamburgermalerier fra det 14. århundre, nederlandske og flamske kunstnere fra 16. og 17. århundret, tysk og fransk kunst fra hundreåret etter, og moderne kunst. Museet består av tre sammenhengende bygninger som ligger sentralt i byen.

Byggene er oppført i henholdsvis 1863/-69 (arkitekter: Georg Theodor Schirrmacher og Hermann von der Hude), 1919 (Fritz Schumacher) og 1997 (O. M. Ungers).

Samlingene omfatter bl.a. navn som: Max Liebermann, Lovis Corinth, Philipp Otto Runge, Caspar David Friedrich, Adolf Menzel, og nyere navn som Pablo Picasso, Paul Klee, Max Beckmann og Horst Janssen samt stadige oppdateringer av nåtidige kunstnere.

Eksterne lenker
---------------

* (de) Offisielt nettsted Rediger på Wikidata

* (en) Hamburger Kunsthalle – kategori av bilder, video eller lyd på Commons Rediger på Wikidata

Portaler: Tyskland | Kunst | Museum

|  |  |
| --- | --- |
| Oppslagsverk/autoritetsdata | Encyclopædia Britannica **·** BIBSYS **·** VIAF **·** GND **·** LCCN **·** ISNI **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** BNE **·** CiNii **·** GeoNames
 |
**Ben Crane** (født 6. mars 1976) er en amerikansk profesjonell golfspiller på PGA-touren. Han er født i Portland i Oregon, og studerte ved University of Oregon før han ble profesjonell i 1999.

Som profesjonell vant Crane en turnering på Nationwide Tour i 2000 og 2001, før han fikk spillerett på PGA-touren for 2002. I 2003 tok han sin første seier, i BellSouth Classic, og i 2005 tok han sin andre seier på touren. I februar 2006, rett før han fylte 30, var han den høyest rangerte amerikanske spilleren under 30 år på Verdensrankingen i golf for menn.

Meritter
--------

### Seire på PGA-touren

* 2011: McGladrey Classic
* 2010: Farmers Insurance Open
* 2005: U.S. Bank Championship in Milwaukee
* 2003: BellSouth Classic

Eksterne lenker
---------------

* Offisielt nettsted Rediger på Wikidata

* (en) Ben Crane – kategori av bilder, video eller lyd på Commons Rediger på Wikidata
* (en) Ben Crane – PGA-touren Rediger på Wikidata

* (en) Ben Crane – Verdensrankingen Rediger på Wikidata

Portal: Golf

|  |  |
| --- | --- |
| Oppslagsverk/autoritetsdata | VIAF **·** LCCN
 |
En av hegrene i Palacio de las Garzas
**Palacio de las Garzas** («Hegrepalasset») det offisielle kontoret og boligen til Panamas president. Det befinner seg i Casco Viejo, og har fått navnet sitt på grunn av hegrene som går fritt på plassen foran inngangen.

Palasset ble oppført i 1673, og har gjennomgått ei rekke forandringer fram til i dag. Det ble opprinnelig brukt som bolig for spanske guvernøren, kongelig vineri, lagerbygning, tollkontor og som nasjonalbankens hovedkvarter. 19. januar 1885 ble det gjort om til presidentbolig. Hegrene ble brakt dit i 1922 av daværende president Belisario Porras, etter et forslag fra vennen og dikteren Ricardo Miró. Bygningas viktigste rom er Salón Amarillo («Den gule salen»), hvor de fleste formelle tilstelningene blir holdt.

Referanser
----------

1. ↑  «Las garzas del Palacio Presidencial» **(spansk)**. *La Prensa*. 13. juli 2003. Besøkt 15. november 2012.

Eksterne lenker
---------------

* (en) Palacio de las Garzas – kategori av bilder, video eller lyd på Commons Rediger på Wikidata
* Palacio de las Garzas hos Gobierno Nacional de la República de Panamá

|  |  |
| --- | --- |
| Oppslagsverk/autoritetsdata | VIAF
 |